Pogovor:Rogaška Slatina

message: :Prestavljeno iz Uporabniški pogovor:Yerpo (diff)
Spoštovani Yerpo. 
Opis Rogaške Slatine in podatki o Rogaški Slatini na Wikipediji so izredno pomanjkljivi in nekateri zelo neresnični! Očitno nisi Slatnčan, še manj pa poznaš zgodovino in statistiko Rogaške Slatine.
Namesto, da se tako prekleto trudiš brisati RESNIČNE podatke, si morda pomislil, da bi jih namesto tega vsaj uredil, da bodo ustrezali vašim standardom? Bi šlo?
Nismo vsi "profesionalni wikipedisti" kot si ti, imamo pa nekateri precej več znanja s SVOJEGA področja. In čisto slučajno moje znanje in raziskovanje dosega in presega tvojega, kar se tiče Rogaške Slatine. Kajti v to sem vložil leta in leta raziskovanja. 
To kar je sedaj napisano o Rogaški Slatini, je eno čisto navadno, pomanjkljivo skropucalo. 
Pa lep pozdrav. 
replies: text: Če bi malo pogledal po mojih prispevkih in pogovorni strani, bi videl, da z veseljem uredim, kar zadostuje osnovnim standardom vsebine in preverljivosti, na žalost pa so bili tvoji dodatki zelo dvomljive kakovosti, zato zgornji komentar ni ravno upravičen. Sklicevanje na polamaterske VHS posnetke neke prireditve, objavljene na YouTubu (!), je tako narobe, da ga prepovedujejo čisto osnovna pravila Wikipedije (Wikipedija:Preverljivost). Če je res to o statusu mesta, bo treba najti kakšen konkreten, uraden vir, ki bo postavil trditev v kontekst. Preostanek je bila reklama za knjigo nekoga, ki ga izven Rogaške praktično nihče ne pozna. To je minimalna sprememba, objektivno gledano je bil pa rezultat celo slabši, zato prosim, da se vzdržiš pljuvanja po delu drugih in si pustiš kaj dopovedat. Čeprav mogoče ne verjameš, nam je vsem tukaj v interesu zbirati kakovostno in verodostojno vsebino, profesionalec pa ni nihče, tako da malo umiri ton, ok? — Yerpo Ha? 08:31, 1. december 2019 (CET)
Že iz odgovora vidim tvoje nepoznavanje, aroganco in ignoranco. Mi lahko prosim poveš, kaj si ti za en poznavalec in strokovnjak, da lahko ocenjuješ kdo je znan v Sloveniji in kdo ne? Po kakšnih kriterijih? Če bi pogledal "Polamaterski" video posnetek, bi ugotovil, da ne gre za "neko prireditev", ampak gre za URADNO osrednjo prireditev proglasitve Rogaške Slatine za mesto. Ta je bila razglašena za mesto 9.9.1990. Na tej "neki prireditvi" so bili prisotni tudi takratni člani Slovenske politike (Slovenske pomladi) in dogodek ni bil izbran naključno, ampak je bil tudi majhen del procesa osamosvojitve Slovenije (čez tri mesece je namreč sledil plebiscit). Vendar ti tega ne moreš vedeti, ker takrat verjetno niti rojen nisi bil, ali pa si bil še otroček. In ta dogodek je zgodovinsko DEJSTVO, ki pa ga ti vztrajno brišeš. Si tako hud poznavalec zgodovine, da si mirno drzneš brisati dokazana zgodovinska dejstva? Vsaka ti čast! Drugo, če se že gremo o znanih osebnostih: mi prosim razložiš kdo je Damjan Drenški umetnik? Spraševal sem DOMAČINE, pa še nihče nikoli ni niti slišal zanj. Četrto: če še nisi slišal za ljudskega ustvarjalca Nanija Poljanca, potem res ne vem kje živiš. V Sloveniji zagotovo ne, kajti Nani Poljanec je ustvarjalec, ki deluje že 30 let in ne samo na področju Slovenije ampak tudi širše. Redno se pojavlja tudi na televiziji, najbolj znana vloga je bila Don Corleonea, pel je na izboru Evrovizije, je največji in poznavalec družine Karadjordjevič, sodeloval je z LAibachi od samega začetka, trenutno pa z Laibachi pripravlja dogodek in to v sredo, v Slovenskem etnografskem muzeju na Metelkovi, pa še bi lahko našteval. Kar se tiče "reklame" za knjigo. Reklame za knjigo ne more biti, ker knjige že zdavnaj več ni! Knjiga je bila razprodana v dveh mesecih in to v ogromni nakladi in s strani medijev proglašena za Slovensko uspešnico. Avtor je gostoval po mnogih radijskih postajah, knjižnicah, šolah, univerzah, časopisnih intervjujih širom Slovenije. Za svoje delo je prejel občinsko priznanje (ne samo za knjigo), ampak za dolgoletno delo, ustvarjanje in promocijo Rogaške Slatine. Če ti teh oseb ne poznaš, še ne pomeni, da niso znani v Sloveniji in tudi širše. Pod znane osebnosti so naštete tri osebe, ki so bile NAJMANJ pomembne za Rogaško Slatino. Kje pa so Attemsi? Kje sta France in Boris Kidrič, kje so Fröhlich, Knett, Režek, Leskovar, Nadvojvoda Ivan, Strossmayer, Mlacovič, kje je Josip Pelikan, kje je Josip Kraš, kje Liszt??.... in še in še in še? Ti še kaj naštejem, še kaj razložim? Izvoli, kar vprašaj, z veseljem ti razložim in razsvetlim tvoje neznanje. Sem tretja generacija Slatnčanov, več kot trideset let proučujem zgodovino Rogaške Slatine in zato: DA, sem STROKOVNJAK na tem področju! Tudi je možno, da se v kakšni stvari zmotim, vendar o tem ne morem debatirati z laiki kot si, ampak izključno s poznavalci poznavanja zgodovine Rogaške Slatine. Članek Občina Rogaška Slatina je solidno napisan, čeprav je nekaj nepopolnih in neresničnih podatkov, ampak se kljub temu tam nisem vmešaval. Dotični članek (Rogaška Slatina), pa je tako v nebo vpijajoč, napisano je toliko pomanjkljivih, neresničnih in napačnih podatkov, da me kot poznavalca mesta in zgodovine peče v glavi ko preberem. In je svetlobna leta daleč od kakovostne in verodostojne vsebine o kateri govoriš. Tako da si ti tisti, ki bi si moral dati nekaj dopovedati in ne jaz. Ok? Kot rečeno, če te karkoli zanima, pa le vprašaj, ti z veseljem razložim. Imel sem namen še marsikaj dopisati in popraviti v tem določenem članku, da bi bil članek takšen kot se spodobi in da mesto dobi opis, kot si ga zasluži. Vendar vidim, da je škoda mojega truda, ker ga potem brišejo nepoznavalci in laiki, samo zato, ker se jim pač "zdi", da določena dejstva ne spadajo not. Zato ne skrbi, ne boš se več rabil matrati z brisanjem. Je pa škoda, da če bo že kdo zašel na to stran, dobil o Rogaški nepopolne, neresnične in pomanjkljive podatke.       
Pa lep pozdrav.

text: Še enkrat, prosim umiri ton. Če boš nadaljeval s pokroviteljskimi žalitvami, se bomo poslovili. Strokovnjaki so dobrodošli v Wikipediji, a če se ne držijo osnovnih pravil in oholo ter arogantno pričakujejo, da jim bodo bralci verjeli na besedo, bodo pač morali najti kak drug medij za razlaganje svojih interpretacij. Tudi spustiti se iz svojih intelektualnih višav in debatirati z ljudmi, ki nam je mar za pravila, po zaslugi katerih ima Wikipedija ugled, bodo žal morali. Če bi meni kdo spreminjal vsebino s področja, za katerega sem strokovnjak, bi mu s kakovostnimi viri, ki jih poznam, dokazal svoj prav, ne pa se postavil v položaj avtoritete in užaljeno odtopotal stran, če se ne bi sogovornik takoj podredil. Kar se vsebine tiče:

text: #Če je bila "URADNA osrednja prireditev proglasitve Rogaške Slatine za mesto", kje je uraden dokument o tej proglasitvi? Nekaj so občinarji razglasili, tam so bili politiki, ampak to še ne pomeni, da je imela razglasitev kakšno veljavo. Imamo objavo v uradnem listu iz leta 2006, kjer piše, da se Rogaški Slatini podeli status mesta. Kako je to možno, če ga je že imela? V primeru takega konflikta ima žal uradni list pač absolutno prioriteto pred polamaterskimi video posnetki na YouTubu. Tako da "dejstva" še zdaleč niso bila dokazana in brez zamere, a drznil si bom rahlo podvomiti o strokovnosti nekoga, ki trdi, da so bila.

text: #Nisem govoril o Naniju Poljancu (ta bi najbrž celo spadal not, ga pa nisem brisal jaz), ampak o Robertu Reichu. Je on bolj zaslužen/relevanten kot France in Boris Kidrič, Fröhlich, Knett, Režek, Leskovar, Nadvojvoda Ivan, Strossmayer, Mlacovič, Josip Pelikan, Josip Kraš in Liszt?

text: #Vsebina je res zelo "osnovna", a je podprta s prvovrstnimi viri (Etimološki slovar, Register kulturne dediščine, Slovenski etimološki slovar, Uradni list). Tak standard bi moral veljati tudi za vse dopolnitve. Članek Občina Rogaška Slatina je s tega stališča slab, ker ne navaja nobenega vira. Bolj razumljivo?

text: — Yerpo Ha? 19:41, 1. december 2019 (CET)
Ne bo se nam treba nič posloviti, ker smo se že itak poslovili. Namreč ne mislim se več ubadati ne s tabo, ne z urejanjem Wikepedije, ker si na področju poznavanja Rogaške Slatine laik. Kar se mene pač naj ostanejo napačni in pomanjkljivi podatki. Zgodovino Rogaške in Rogaško kot mesto poznam v nulo, prebral sem VSE kar je bilo skozi zgodovino napisano, prebrskal sem ogromno arhivov in imam ogromno predavanj o našem mestu. Zato si pač ne morem dovoliti, da mi bo pamet solil nepoznavalec in laik. Kar se tiče zaslužnosti: Nani Poljanec je bil vpisan in nato izbrisan. Nihče ni trdil, da sta Nani in Reich bolj zaslužna in relevantna od naštetih. Sta pa!  Če drugo ne, to dokazuje njuno delo in OBČINSKA PRIZNANJA!, ki sta ga za za zasluge prejela oba. Če to zate ni dovolj relevanten dokument, potem ne vem kaj je. Ko se že tako rad obešaš na uradne dokumente. Še vedno nisem dobil odgovora kdo je Damijan Drenški - umetnik??? In še nekaj, mi lahko prosim razložiš po kakšnih kriterijih bi (citiram) "Nani Poljanec MORDA celo spadal not?" Kdo pa si ti, da ocenjuješ njegovo delo? Po kakšnih kriterijih ocenjuješ njegovo delo? Kako dobro poznaš ti njegovo delo? Ti nisi relevanten da bi ocenjeval ne delo Nanija, ne Reicha, ne Attemsev in ne Režka... Ti nisi, jaz pa sem, ker sem delo vseh naštetih in še ducate drugih raziskoval in študiral. Imel sem namen pisati tudi o Attemsih itd, ampak ne bom, ker se mi ne da več izgubljati energije. Kar pa se tiče razglasitve mesta leta 1990, naj tvoji nevednosti ugodim in te nekaj naučim: To je bilo v neki drugi državi, ki se je takrat imenovala SFRJ, in po takratnih zakonih. Zato bo treba prebrskati po takratnem arhivu in prepričan sem, da bom uradni dokument tudi izbrskal. Samo zate! In ko ga najdem, ti ga bom javno nalimal tule gor, od tebe pa pričakujem, da boš takrat tudi javno priznal svojo zmoto. Je pa res, da se tega ne da najti na internetu, ampak je treba prekopati papirnate arhive. Pa kaj ti resno misliš, da se je takrat občina kar samovoljno odločila in rekla, no danes je pa lep dan zato se bomo pa kar razglasili za mesto??? Lepo te prosim! Zakoni so bili takrat strožji kot danes in NI ŠANSE da razglasitev ni bila uradna in brez blagoslova takratnega partijskega vrha. In zagotovo je to tudi uradno zabeleženo. Kar se pa vsega ostalega tiče, pa smo zadevo z moje strani zaključili, zato ti ni treba prav nič groziti z poslavljanjem. Bo pa tisti pomanjkljiv članek o Rogaški služil kot odličen primer na mojih predavanjih in to kot primer slabe prakse in kako Wikipediji nikakor ni za verjeti, ker ni relevantna (kar je že itak splošno znano), saj jo urejajo in kriterije določajo nepoznavalci in laiki. Tebi pa svetujem naslednje: očitno si strokovnjak za urejanje Wikipedije, zato se drži tega, zgodovino pa pusti pri miru ter jo raje prepusti nam zgodovinarjem in raziskovalcem. Jaz pa se bom držal proč od urejanja Wikipedije. A prav? Če te pa karkoli zanima z mojega področja, ki zajema poznavanje zgodovine Rogaške Slatine, poznavanje mesta Rogaške, poznavanje znanih osebnosti Rogaške ter njihovega dela, pa kar vprašaj, z veseljem ti razložim. To je to od mene, v nadaljnje debate pa se več ne mislim spuščati. (samo tisti dokument ti še serviram, takoj ko ga najdem). PA lep pozdrav in srečno.

text: Ne vem, kdo je Damijan Drenški, najbrž ga je kak šolar vnesel za šalo in je že odstranjen. Kar se statusa mesta tiče, mnogo jih je dobilo ta status precej pred letom 1990 in jim ga Republika Slovenija ni še enkrat podeljevala, tako da oholost in pokroviteljstvo tukaj spet nista ravno upravičena. Obstaja še en zanimiv dokument: Sklep Državnega zbora Republike Slovenije, katera naselja v Republiki Sloveniji imajo status mesta v skladu s predpisi, veljavnimi v času podelitve iz leta 2000. Rogaške Slatine ni med njimi in na tvojem mestu bi mi bilo počasi malo nerodno, ne pa da naprej gonim svoj lokalpatriotizem - ker očitno je treba podatek o razglasitvi leta 1990 postaviti v realnejši kontekst (mogoče so razglasili, pa na koncu ni šlo skozi na republiški ravni?). Vsaj tako bi vsak resen zgodovinar zaključil in se zahvalil za popravek. — Yerpo Ha? 21:33, 1. december 2019 (CET)

text: PS: slovenska Wikipedija ni relevantna že 18 let in še vedno je #1 vir za marsikoga. Bomo že preživeli brez samovšečnežev, ki edini poznajo "Pravo Resnico"™.
Če vam šolarji za šalo vnašajo podatke, potem bohpomagaj. Kolikokrat ste brisali moje popravke? 5 krat, 10 krat? Drenški je pa ves ta čas še kar ostajal... Nanija Poljanca ste sedaj dodali vidim. Tistega, ki bi po tvojih kriterijih "najbrž celo spadal not"? Ko sem ga jaz napisal, ste ga brisali, zdaj ste ga pa dodali. Kakšen hipokratizem... 
Kot rečeno, ti raje se drži biologije in Wikipedije, nam zgodovinarjem pa prepusti zgodovino. Jaz pa se bom distanciral urejanja Wikipedije (in pametovanja o biologiji, ki ni moje področje). Dobiš pa serviran obljubljen dokument. Naj pa te še nekaj podučim: osnovni kriteriji za izpolnitev statusa mesta je 3000 prebivalcev. To je veljalo že v času SFRJ. To številko je Rogaška Slatina presegla leta 1990. In citiram: "Glede naselij, ki so status mesta že dobila, v skladu s predpisi, veljavnimi v času podelitve, Državni zbor SAMO ugotovi, da ŽE imajo status mesta." Torej je Vlada RS 22. decembra leta 2005 SAMO POTRDILA že veljavni status mesta. Status mesta je potrdila tudi mestom z manj prebivalci, če je status mesta imelo že iz zgodovine. Na primer Bovec, ki je status mesta dobil l. 1952 (čeprav ima manj prebivalcev) in ga je vlada RS leta 2005 SAMO POTRDILA- In še nekaj je takih mest. Vse to ti piše celo v Wikipediji. Bo to dovolj relevantno zate? Zdaj bi bilo pa meni na na tvojem mestu malo nerodno....  In prosim če me nehaš žaliti z samovšečnežem, ker ne navajam nobene "prave resnice" ampak zgodovinska dejstva. Plod več kot 30 letnih raziskav. Precej pred nastankom Wikipedije. V redu? Kot rečeno, kar vprašaj, z veseljem te podučim. Sedaj pa res dovolj. -Ta  nepodpisani komentar je dodal/-a Uporabnik:77.38.1.89 (pogovor • prispevki).

text: Nanija Poljanca sem brisal jaz in potem znova dodal, ko sem ugotovil, za koga gre - da je dovolj znan in da ima celo svoje geslo v Wikipediji. Tako da se Yerpotu iskreno opravičujem, ker mora poslušati nebuloze v zvezi s tem. Glede statusa mesta pa seveda vsi nestrpno čakamo na ta obljubljeni dokument ... Ko ga boš objavil, bomo (če bo seveda v uradnem dokumentu iz leta 1990 zabeleženo, da se RS podeli status mesta) ta podatek brez nadaljnjega oklevanja vnesli v članek. RS pač (v nasprotju z Bovcem) v tem sklepu iz leta 2000 ni navedena med »naselji, ki so status mesta že dobila«. --TadejM pogovor 01:09, 2. december 2019 (CET)
Osnovni kriterij za mesto je 3000 prebivalcev, kar je Rogaška presegla že pred letom 1990, zato je postala mesto že takrat, po takratnih zakonih SFRJ. Kriterij 3000 obstaja še danes. Vlada RS je 22. decembra leta 2005 SAMO POTRDILA že veljavni status mesta. Status mesta je potrdila tudi mestom z manj prebivalci, če je status mesta imelo že iz zgodovine.

text: 3000 prebivalcev je pogoj, da Državni zbor lahko izda sklep. Kraj postane mesto s sklepom Državnega zbora. To je vse razloženo v članku :Seznam mest v Sloveniji. Dopuščam možnost, da je bilo v SFRJ drugače (recimo, da je kraj postal mesto takoj, ko je imel 3000 prebivalcev, brez politične odločitve), ampak je to treba dokazati z ustreznim virom. --TadejM pogovor 01:26, 2. december 2019 (CET)
Tako je, v SFRJ je kraj postal mesto, ko je presegel 3000 prebivalcev. Pa ljudje božji, pa kaj mislite, da so se na posnetku iz leta 1990 ljudje zajebavali? Pa kaj mislite, da je šlo za vaško veselico in da so mimogrede, mimo vseh takratnih organov razglasili Rogaško Slatino za mesto, ker se jim je to pač fino zdelo?? Pa kaj res mislite, da bi takšna osrednja proslava šla mimo vseh takratnih organov oblasti, če ne bi bila 1000% legitimna? Če bi v tistih časih nekdo samovoljno organiziral tovrstno razglasitev, bi pol mesta končalo v zaporu, drugo polovico pa bi razgnali miličniki in specialci. A je kateri od vas sploh že živel v tistih časih? S takimi stvarmi ni bilo šale in taka razglasitev je morala biti 1000% legitimna!! Zato se bo tudi našel dokument, ker ta dokument mora obstaja, saj je tak dogodek, taka razglasitev MORALA biti odobrena s strani takratne oblasti.

text: Odlično, se torej slišimo, ko se bo našel ta dokument. Lep večer še naprej. --TadejM pogovor 01:38, 2. december 2019 (CET)

text: Še za mimogrede: za vsebino tega projekta je irelevantno, kaj kdo misli, da bi moralo biti legitimno ali ne. Pa če je strokovnjak ali ne. Važno je le, kaj dokazujejo zanesljivi viri, brez izvirnega sklepanja urejevalcev Wikipedije. In kot sem rekel, tudi če se bo dokument zares pojavil, ga bo treba postaviti v kontekst podatka, da Rogaška Slatina leta 2000 po zakonodaji Republike Slovenije ni imela statusa mesta v skladu s predpisi, veljavnimi v času podelitve. — Yerpo Ha? 09:43, 2. december 2019 (CET)
Takole, dragi poznavalci zgodovine Rogaške Slatine. Preden najdem izvorni dokument, nekaj za »ogrevanje«.
Knjiga "Rogaška Slatina sprehod skozi čas, ", Avtor Franc Vardjan, leto izdaje 2004. Recezent: dr. Dušan Mlacović, docent, filozofska fakulteta, oddelek za zgodovino. Stran 113, vrstica 23, citiram: "1990 Rogaška Slatina proglašena za mesto." Pričakujem, da za vas strokovnjake zgodovinarje in poznavalce zgodovine Rogaške Slatine tale vir seveda ne bo "dovolj merodajen". Kaj pa ve tam en docent dr. Mlacović, kajne? Ampak za ogrevanje pa bo.

text: Še enkrat, ker očitno še vedno ni jasno: nihče ne zanika, da je nekakšna proglasitev bila, ni pa nobenega dokaza, da je imela kakršnokoli pravno veljavo oziroma kasnejše spremembe zakonodaje celo direktno dokazujejo, da je ni imela, vsaj ne dolgoročno. In če je to vse, kar piše, si torej z navedkom s tem v zvezi žal ne moremo pomagati. Še najbolj bi koristilo, če bi nekdo razvozlal, kaj se je dogajalo s to razglasitvijo - očitno je bil namreč nek zaplet, da kljub najboljšim namenom in željam na občinski in republiški ravni Rogaška Slatina manjka v seznamu mest v Uradnem listu iz leta 2000 in ji je bil ta status neizpodbitno podeljen šele leta 2006. Ampak za tak podvig bi moral nekdo malo potlačiti svoj ponos in poskusiti malo zaresnega raziskovalnega dela, ne pa samo dokazovati že ustvarjenega mnenja. — Yerpo Ha? 23:01, 2. december 2019 (CET)
replies: text: :Domnevam, da je bila RS leta 1990 razglašena za mesto na občinski, leta 2006 pa na državni ravni.

text: :Recimo tule je 'Odredba o ureditvi cestnega prometa v naselju mestnega značaja Rogaška Slatina' (iz leta 1989, občinska odredba), tukaj je pa 'Dopolnitev odredbe o ureditvi cestnega prometa v mestu Rogaška Slatina' (iz leta 1993, občinska dopolnitev odredbe).

text: :Da se je status mesta včasih podeljeval na ravni občin, pa je razvidno npr. iz tega dokumenta (Uradni vestnik Gorenjske 'Občina Kranj: Odlok o določitvi naselij, ki se v občini štejejo za mesto ali naselje mestnega značaja).

text: :Še vedno pa bi moral nekdo v arhiv in to dokazati z ustreznim dokumentom. --TadejM pogovor 23:44, 2. december 2019 (CET)
Glede na to, da sem o Rogaški Slatini prekopal že na tone arhivov in jih imam namen še, ne dvomim, da ne bi izbrskal tudi tega dokumenta. 
Rogaška Slatina je bila proglašena za mesto 9. 9. 1990, kar je neizpodbitno zgodovinsko dejstvo. In po takratni zakonodaji SFRJ. Da pa se ne bom preveč mučil z iskanjem, bom za pomoč poprosil dr. Mlacoviča, ki je ta podatek tudi objavil v Vardjanovi knjigi. In siguren sem, da sta ta podatek našla v arhivu.

text: Odlično, dobra ideja. --TadejM pogovor 00:19, 3. december 2019 (CET)
Yerpo. V redu je. Že kar vnaprej vidim, da tudi ko ti bom enkrat prilimal iskani dokument, boš našel tisoč in en "argument" da temu ni tako. Oprosti ker si en kmetavz z obrobja Slovenije drzne oporekati tvoji nezmotljivosti. Pa srečno.

text: Če ne bi že od vsega začetka tega nesoglasja vlekel na osebni nivo in delal iz njega lokalpatriotske križarske vojne, nam ne bi bilo treba zapraviti 20000+ znakov za razpravo, da bi prišli bližje resnici (ta običajno ni črna ali bela, ampak je nekje vmes). — Yerpo Ha? 07:05, 3. december 2019 (CET)
replies: text: :"Rogaška Slatina je bila proglašena za mesto 9. 9. 1990, kar je neizpodbitno zgodovinsko dejstvo." ... ja, to je tipični način argumentiranja mnogih 'argumentarcev' tu okrog. Ki se zelo dolgo definitivno poslavljajo od Wikipedije ...  Andrejj (pogovor) 21:43, 3. december 2019 (CET)
No ti Andrejj, ne pametuj o stvareh o katerih nimaš pojma. No preden se odpravim v arhiv in izbrskam tako težko pričakovani dokument, naj vam postrežem še s kakšnim podatkom. Zanimivo, da je Rogaška Slatina v Uradnih listih RS od leta 1991 zapisana kot MESTO. Na primer Uradni list RS 24/1991, stran 1005, sklep 1014: https://www.uradni-list.si/glasilo-uradni-list-rs/vsebina/1991-01-1014/sklep-o-razpisu-predhodnega-referenduma-o-preoblikovanju-mesta-in-krajevne-skupnosti-rogaska-slatina-v-temeljno-lokalno-samoupravno-skupnost/#4 Naj me kdo popravi če se motim, ampak beseda MESTO je zapisana 6X (šest krat) !!!! Če kdo želi, mu pošljem še sken Uradnega lista RS, pa še kar nekaj skenov uradnih listov RS po letu 1991, v katerih je zapisano, da je Rogaška Slatina MESTO! Rogaška Slatina JE MESTO od 9. 9. 1990 in to je zgodovinsko dejstvo in v Uradnih listih RS se od leta 1991 naslavlja kot MESTO (kasneje sicer kot Občina)! In jaz to ne vlečem na noben osebni nivo, ampak vlečete na osebni nivo ravni vi "Wikipedisti", ker se imate za nezmotljive bogove.

text: V tem primeru se mi zdi dosti prepričljivo, da lahko sprejmemo datum 9. september 1990 za dan podelitve statusa. Mislim, da problem ni toliko med nami, ampak pri državi, ki nima glede tega zadostnega reda. Že ko sem sestavljal seznam mest v Sloveniji, za nekatere nikakor nisem uspel dognati, ali so mesta oziroma od kdaj so, in, na primer za  Vipavski križ, Lož, Gornji Grad, ali še imajo status ali jim ga je država odvzela, potrdila, ponovno podelila ali karkoli drugega. Za Rogaško Slatino sem takrat razumel, da ima status od leta 2005, ampak seveda nisem šel preverjat množice virov. Skratka podpiram letnico 1990. --  Janezdrilc 01:04, 8. december 2019 (CET)
replies: text: :No, Slatinčan, sedaj si (končno) pokazal nek vir (ki sicer ne potrjuje tvoje trditve datumsko), do sedaj si trdil le:

text: :Rogaška Slatina je bila proglašena za mesto 9. 9. 1990, kar je neizpodbitno zgodovinsko dejstvo.

text: :In sori, stavki tipa Andrejj ne pametuj zvenijo zelo na osebnem nivoju ... Andrejj (pogovor) 07:23, 8. december 2019 (CET)

text: :Pa še mal branja: kako je Rogaška postala mesto.Andrejj (pogovor) 07:36, 8. december 2019 (CET)

text: :Pa še mal branja: iz leta ... 1971!. Andrejj (pogovor)
No hvala lepa, končno!! Poglej Andrej, to sem trdil že od samega začetka, saj zgodovino Rogaške raziskujem že več kot 20 let. In ne trosim neumnosti in "resnic" kar vsepoprek. Ampak, bil sem obtožen lokalpatriotske križarske vojne, da naj potlačim svoj ponos in ne vem kaj še vse..  Kot prvi dokaz je bil link do "amaterskega" videoposnetka. Ampak ste ga označili za amaterskega, da ne dokazuje nič, malodane za navadno vaško veselico... Čeprav je šlo za osrednjo proslavo in razglasitev, prisotni so bili vsi takratni funkcionarji in pa tudi člani vrha takratne slovenske politike. Zdravo kmečko razmišljanje je, da se nek kraj nikakor ni mogel kar sam od sebe razglasiti za mesto, brez neke zakonske podlage. Malo logike bi lahko vsi skupaj premogli, mar ne? Nadalje sem navedel vir knjigo. Knjigo, ki jo je napisal doktor zgodovine! Tudi ni bilo dovolj dobro. Mislim.... Kljub vsemu, pa bom vseeno izbrskal obljubljen dokument, ker sem reden obiskovalec arhivov. Kar se tiče podatka 9. 9. 1990, če kdo želi, ga naj vnese v članek, če ne pa tudi prav. Čisto vseeno mi je. Jaz se s tem ne mislim več pečati. Imel sem pripravljene lepe članke o pomembnih osebah v Rogaški (Attemsi, razni najvovode, Pelikan, Tonka, Režek, Knett, Dr. Leskovar in še in še....). Pa ne bom, ker se mi ne da, da mi bo vsako besedo cenzuriral nepoznavalec, medtem ko nekatere luknjaste prispevke mirno puščate pri miru. Kot je recimo to, da sta med pomembnimi osebami navedena Stritar in Ela Peroci, ki sta za Rogaško bila najmanj pomembna, skoraj nepomembna. Ela Peroci je bila tukaj rojena, to pa je tudi vse (še OŠ ni obiskovala v Rogaški), Stritar pa je prišel v Rogaško dobesedno umreti, tukaj je živel zadnjih 8 ali 9 mesecev svojega življenja. To pa je vse. V glavnem: to je to od mene (samo obljubljeni dokument še). Pa srečno. -Ta  nepodpisani komentar je dodal/-a Uporabnik:77.38.1.89 (pogovor • prispevki).

text: Srečno tudi tebi. Pa hvala za vse informacije! Ko boš imel dokument, se spet slišimo.

text: Vabljen seveda tudi k nadaljnjemu prispevanju (ob upoštevanju na vrhu strani navedenih pravil o zanesljivih virih in nepristranskosti člankov). --TadejM pogovor 00:43, 9. december 2019 (CET)
thread_title:  Status mesta 

message: Pozdravljeni Wikipedisti. Pišem vam zaradi kršitve vaših avtorskih pravic, kajti Enter point je s kopiranjem brez navedbe vira kršil AP. Uveljavljate jih lahko preko email pošte. Po zgodovini sodeč je bil prvi avtor kasneje kopiranega odstavka @Yerpo, predlagam, da jim pišeš. Prilagam še analizo kršitev AP. Lp, A09|(pogovor) 18:59, 18. februar 2023 (CET)
thread_title:  Tuja kršitev AP